Holmes قال، "في حد بعت جواب فيه خمس بذور برتقال من India، وجه بعد سبع أسابيع وقتل عم John. بعدين بعتوا خمس بذور من Scotland وجم بعد تلات أيام وقتلوا أبو John. ودلوقتي بعتوا خمس بذور ل John من London!"
"الجوابات كلها من موانئ بحرية. اللي كتب الجوابات كان على مركب لما كتبهم،" أنا رديت.
"شاطر يا Watson! وعدو John موجود في London خلاص!"
"طيب، أتمنى ميقتلوش John الصغير،" أنا قلت.
بس هما قتلوه. الصبح التاني، قرينا في الجرنان إن ظابط لقاه ميت جنب محطة Waterloo. Holmes اتنرفز جداً.
"جه لي عشان أساعده والرجالة دول قتلوه! هلاقيهم لو كان آخر حاجة هعملها في حياتي!" قال لي كده، وجري برة البيت.
بالليل، لما رجع، كان تعبان، بس مبسوط، وقال، "عرفت أسامي أعداء John! ودلوقتي هبعتلهم مفاجأة! دي هتخوفهم جامد!" خد خمس بذور برتقال وحطهم في ظرف. وكتب عليه "S. H. for _ "
"هبعت البذور للكابتن James Calhoun. مركبه اسمها Star. هو ورجالته مسافرين راجعين Georgia في USA."
"عرفت ازاي يا Holmes؟" سألته.
"أوراق المراكب،" قال، "شفت ميات منهم النهاردة. مركب واحدة بس، Star، كانت في التلات موانئ في الوقت المظبوط. النهاردة الصبح Star سابت London ورجعت على Georgia. عرفت إن الكابتن واتنين من رجالته، كلهم أمريكان، مكانوش على المركب امبارح بالليل، فأنا متأكد إنهم هما اللي قتلوا John. لما يوصلوا America، هيلاقوا البذور وبعدين البوليس هيقبض عليهم!"
Holmes كان   _   بسبب موت John.
فضولي متنرفز مجنون قلقان